Hercynia silva

Hercynia silvaCaes. Gall. 6.24.2; 6.25.1; Tac. Germ. 28.2; Aristoteles (Meteor. 1.13)  est regio montuosa Europae Septentrionalis. Ut in locorum nominibus fieri solet, manuscripta mediaevalia varias lectiones praebent. Constat quidem Hercyniam lectionem usitatam exhibere, quae etiam abantiquis fontibus Graecis confirmatur. (Graece ), sive Hercynius saltusPlin. Nat. 4.80; 10.132; Liv. 5.34.4; Tac. Germ. 30.1. (Graece ), sive Hercynium iugum Plin. Nat. 4.100. (Graece ), sive simpliciter HercyniaTac. Ann. 2.45 fin. (Graece ), est regio omnium saltuum vel silvarum quae iacent in Germania a Rheno in orientem et a Danuvio in septentrionem versus.

Ab occidente, carbonaria silva secuta esse videtur, inter cuius reliquias austro-orientales Arduenna et Vosegus sunt.

 Etymologia 
Etymologia nominis dubia est. Sunt, qui Hercynia a verbo Celtico erchynn ('altus, sublimis') deducant. Walter Woodburn Hyde, historicus Americanus, originem in toponymis Harz et Erzingen esse opinatur.Walter Woodburn Hyde, "The Curious Animals of the Hercynian Forest," The Classical Journal 13/4 (1918), p. 232. Alii verbum proto-celticum perkuniā (ab indoiranico *perkʷus = 'quercus') coniciuntur.Wolfgang Meid, "Indogermanisch und Keltisch," Innsbrucker Beiträge zur Sprachwissenschaft 25 (Institut für Vergleichende Sprachwissenschaft der Universität Innsbruck, Ponte Aeni), 1968. Haec deductio confirmari videtur nomine firgunna, quo Hercynia silva in lingua Theodisca antiqua vocatur quodque ex eodem verbo repetit, p indoiranico in linguis Celticis exoleto, cum consonantium mutatione Germanica in f mutatum sit. Aliud nomen Germanicum forsitan Hercyniam silvam sonans est faírguni in lingua Gothica.Indogermanisches Wörterbuch, 4. ed., in: www.koeblergerhard.de.

Medio aevo et postea, Harthici montes nomine silvae Hercyniae interdum appellabantur, ut puta a Georgio Henning Behrens in tractatu "Hercynia Curiosa oder Curiöser Harz-Wald" vel in libro Flora Ioannis Thal medici.

 Situs 
Quam longe in orientem septentrionemque silva pateat apud antiquos dubium erat. Descriptio copiosior apud Caesarem invenitur:
(1) Huius Hercyniae silvae, quae supra demonstrata est, latitudo novem dierum iter expedito patet: non enim aliter finiri potest neque mensuras itinerum noverunt. (2) oritur ab Helvetiorum et Nemetum et Rauracorum finibus rectaque fluminis Danuvii regione pertinet ad fines Dacorum et Anartium. (3) hinc se flectit sinistrorsus diversis a flumine regionibus multarumque gentium fines propter magnitudinem attingit. (4) neque quisquam est huius Germaniae, qui se aut adisse ad initium eius silvae dicat, cum dierum iter LX processerit, aut, quo ex loco oriatur, acceperit.Caesar, Gall. 6,25.

 Partes sive reliquiae silvae 
 Nigra silva (Badenia et Virtembergia)
 Ardua silvaHofmanni Lexicon Universale sub voce "Bacenis" = "Steigerwald" (prope Herbipolim)
 Westerwaldia (Rhenania et Palatinatus, Hassia, Rhenania Septentrionalis et Vestfalia)
 Harthici montes (in finibus Saxoniae Inferioris, Saxoniae et Anhaltii, Thuringiae)
 Eifla (Rhenania et Palatinatus, Rhenania Septentrionalis et Vestfalia)
 Taunus mons (Hassia, Rhenania et Palatinatus)
 Iura (mons) (Francia, Helvetia)
 Vosegus septentrionalis = "Pfälzerwald" (Rhenania et Palatinatus)
 Teutoburgiensis saltus (Saxonia Inferior, Rhenania Septentrionalis et Vestfalia)
 Silva Ottenica (Hassia meridiana, Bavaria, Badenia)
 Spessartus mons (Bavaria, Hassia)
 Rone nemus:de:Rhön = Rhön (in finibus Bavariae, Hassiae, Thuringiae)
 Silva Thuringiensis (Thuringia)
 Montes Piniferi (Bavaria septentrionalis, Bohemia septentrionalis)
 Bohemica silvaHofmanni Lexicon Universale sub voce "Bacenis" = "Böhmerwald", "Šumava" (in finibus Austriae, Bavariae et Bohemiae)
 Sudeti montes (inter Silesia et Bohemiam)
 Carpates (montes in Europa media et austro-orientali)

 Notae 

Categoria:Badenia et Virtembergia
Categoria:Geographia antiqua
Categoria:Geographia Germaniae
Categoria:Silvae